
Πράξη 53 της 11.11.1998 

Αύξηση του μεριδίου της Ελλάδας στο μετοχικό κεφά¬ 
λαιο του Διεθνούς Νομισματικού Ταμείου (Δ.Ν.Τ.). 

ΤΟ ΥΠΟΥΡΠΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν .Δ. 631/1970 «Περί αυξήσεως του 
μεριδίου συμμετοχής της Ελλάδος εις το Διεθνές 
ΝομισμαπκόνΤαμείον» (ΦΕΚ 173τ.Α’), όπως τροποποιή¬ 
θηκε με ΤΟ Ν.Δ. 113/1974 «Περί ανπκαταστάσεως της 
παρ. 1 του άρθρου 3, καθώς και του άρθρου 5 του Ν.Δ. 
631/1970 «Περί αυξήσεως του μεριδίου συμμετοχής της 
Ελλάδος ειςτοΔιεθνές ΝομισμαπκόνΤαμείον» (ΦΕΚ310 
τ.Α’). 

β. Τις διατάξεις του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ.Α’) και ιδίως του άρ¬ 
θρου 29Α, που προστέθηκε με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των ε¬ 
μπόρων, βιοτεχνών και λοιπών επαγγελμαπών και άλλες 
διατάξεις» (ΦΕΚ 154, τ,Α’). 

γ. Την αριθ. 108505/ΔΌΌ316/24.9.1998 κοινή εισήγηση 
των Υφυπουργών Εθνικής Οικονομίας και Οικονομικών 
Αλεξάνδρου Μπαλτά και Νικολάου Χριστοδουλάκη, η ο¬ 
ποία διαβιβάσθηκε με το αριθμ. 108506/ΔΟΟ 1671/- 
24.9.1998 έγγραφο του Υπουργείου Εθνικής Οικονομίας. 

δ. Το γεγονός ότι από πς διατάξεις της Πράξης αυτής 
προκαλείται δαπάνη σε βάρος του Κρατικού Προϋπο¬ 
λογισμού , η οποία ανέρχεται στο ποσό των ενενήντα τεσ¬ 
σάρων δισεκατομμυρίων εκατόν εξήντα εκατομμυρίων 
(94.160.000.000) δραχμών περίπου και θα καλυφθεί από 

την Τράπεζα της Ελλάδος με τη χορήγηση ατόκων δανεί¬ 
ων στο Ελληνικό Δημόσιο, αποφασίζει: 

1. Την αύξηση της συμμετοχής της Ελλάδος στο μετο¬ 
χικό κεφάλαιο του Διεθνούς Νομισματικού Ταμείου 
(Δ.Τ.Ν.) από ΕιδικάΤραβηκτικάΔικαιώματα 3ΩΒδ 587,60 
εκατ. σε 3ΩΒδ 823,00 εκατ., δηλαδή κατά 80Βδ 235,40 ε- 
καττ., σύμφωνα με την αριθμ. 53-2/30.1.1998 Απόφαση 
του Συμβουλίου των Διοικητικών του Δ. Ν .Τ. 

2. Ορίζει όπ το ποσό των δΩΒε 235,40 θα καταβληθεί 
κατά ποσοστό 25% σε 3ΩΒδ (3ΩΒδ 58,85 εκατ., ή σε νο¬ 
μίσματα άλλων κρατών - μελών που επιλέγονται από το 
Ταμείο ή σε ένα συνδυασμό αυτών των Νομισμάτων και 
3ΩΒδ και κατά ποσοστό 75% σε εγχώριο νόμισμα (8ΡΒδ 
176,55 εκατ.). 

3. Εγκρίνει: 

α) Τη χορήγηση ατόκων δανείων της Τράπεζας της 
Ελλάδος προς το Ελληνικό Δημόσιο με τα παραπάνω πο¬ 
σά (παρ. 2) σε ειδικά Τραβηκπκά Δικαιώματα (30Βδ) ή σε 
νομίσματα άλλων κρατών - μελών που επιλέγονται από το 
Ταμείο με τη συναίνεσή τους και σε δραχμές. 

β) Την καταβολή απότηνΤράπεζατης Ελλάδος κατόπιν 
πληρώσεως των νομίμων διατυπώσεων, για λογαριασμό 
του Ελληνικού Δημοσίου, στο Διεθνές Νομισματικό 
Ταμείο (Δ.Ν.Τ.) των ποσών: 

- δϋΒδ 58,85 εκατ. ή των αναγκαίων για την απόκτησή 
τους ποσών νομισμάτων άλλων κρατών - μελών, σύμφω¬ 
να με τους κανονισμούς του Δ.Ν.Τ. , 

- Το ισόποσο σε δρχ. 30Βδ 176,55 εκατ. 

Τα παραπάνω άτοκα δάνεια συνάτττονται με δανειακές 
συμβάσεις μεταξύ του Υπουργού Εθνικής Οικονομίας και 
Οικονομικών, ως εκπροσώπου του Ελληνικού Δημοσίου 
και της Τράπεζας της Ελλάδος. 

Τα ποσά των ατόκων δανείων θα αποδοθούν στην 
Τράπεζα της Ελλάδος από το Ελληνικό Δημόσιο κατά το 
αυτό ποσό των 3ΩΒδ ή συναλλάγματος και δραχμών με¬ 
τά το πέρας της λεπουργίας του Δ.Ν.Τ. στο οποίο θα κα¬ 
ταβληθούν, ή μετά την παύση της συμμετοχής της 
Ελλάδας στο Δ.Ν.Τ. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τ α μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 




3690 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


( 2 ) 

Πράξη 55 της 11.11.1998 
Αναστολή διορισμών και προσλήψεων στο 
Δημόσιο Τομέα 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

Ι.Τις διατάξεις; 

α) Του άρθρου 16 του Ν. 1232/1982 «Επαναφορά σε ι¬ 
σχύ, τροποποίηση και συμπλήρωση των διατάξεων του 
Ν.Δ. 4352/1964 και άλλες διατάξεις» (ΦΕΚ 22 Α). 

β) Του άρθρου 8 παρ. 4 περιπτ. γ' του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137 Α'). 

γ) Των άρθρων 1 παρ. 1, 3 παρ. 2 και 14-24 του Ν. 
2190/1994 (ΦΕΚ 28 Α"), όπως ισχύει. 

δ) Του άρθρου 29Α'του Ν. 1558/1985, όπως προστέθη¬ 
κε με το άρθρο 27 του Ν. 2081 /1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 κ.τ.λ.» (ΦΕΚ 154 Α') και τροποποιήθηκε με το 
άρθρο 1 παράγραφος 2ατου Ν. 2469/1997«Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις» (ΦΕΚ 38 Α'). 

2. Την, λόγω των δημοσιονομικών συνθηκών, ανάγκη 
περιστολής των δαπανών στο Δημόσιο, στα Ν.Π.Δ.Δ., 
στους Ο.Τ. Α. καθώς και στα Ν. Π. I .Δ. που ανήκουν στον ευ- 
ρύτερο Δημόσιο Τομέα. 

3. Το γεγονός ότι από την πράξη αυτή δεν προκαλείται 
δαπάνη σε βάρος του κρατικού προϋπολογισμού. 

4. Τη σχετική πρόταση του Πρωθυπουργού, αποφασί¬ 
ζει: 

Άρθρο 1 

Αναστολή διορισμών και προσλήψεων 

1. Αναστέλλεται έως 31.12.2000 ο διορισμός και η πρό¬ 
σληψη του πάσης φύσεως προσωπικού όλωντων φορέων 
του δημόσιου τομέα, όπως αυτός προσδιορίζεται με τις 
διατάξεις του άρθρου 14 παράγραφος 1 του Ν. 2190/1994 
(ΦΕΚ 28 Α'), όπως αντικαταστάθηκαν με την παράγραφο 
1 του άρθρου 1 του Ν. 2527/1997 (ΦΕΚ 206 Α'), συμπερι¬ 
λαμβανομένων και των φορέων της παραγράφου 2 του 
τελευταίου αυτού άρθρου, με την επιφύλαξη του άρθρου 
3της παρούσας. 

2. Στους παραπάνω φορείς επιτρέπεται, κατεξαίρεση, ο 
διορισμός ή η πρόσληψη ύστερα από έγκριση που χορη¬ 
γείται κατά τη διαδικασία του επόμενου άρθρου. Η έγκρι¬ 
ση αυτή απαιτείται και για την κίνηση των διαδικασιών 
προκήρυξης πλήρωσης θέσεων και την έκδοση όλων γε¬ 
νικά των προπαρασκευαστικών για το διορισμό ή την πρό¬ 
σληψη πράξεων. 

3. Σε έγκριση, κατά την ίδια διαδικασία, υπόκειται και ο 
αριθμός των προσώπων, τα οποία μπορούν να απασχο¬ 
λούνται, κατά περίπτωση, στους φορείς της παραγράφου 
1 με σύμβαση έργου. 

Άρθρο 2 

Διαδικασία έγκρισης 

1. Αρμόδια για την κατά το προηγούμενο άρθρο έγκρι¬ 
ση είναι Τριμελής Επιτροπή αποτελούμενη από τον 
Υπουργό Εσωτερικών, Δημόσιας Διοίκησης και 
Αποκέντρωσης, ως Πρόεδρο, τον Υπουργό Οικονομικών, 
που μπορεί να αναπληρωθεί από τον Υφυπουργό 
Οικονομικών, και το Γενικό Γραμματέα του Υπουργικού 
Συμβουλίου. Ο Πρόεδρος της Επιτροπής, εφόσον παρί- 
σταται ανάγκη, δύναται να καλείτον κατά περίπτωση αρ¬ 
μόδιο Υπουργό προκειμένου να συμμετάσχει χωρίς δικαί¬ 


ωμα ψήφου στη συνεδρίαση της Επιτροπής. Στις περι¬ 
πτώσεις προτάσεων διορισμών, πλήρωσης θέσεων ή 
προσλήψεων ή συμβάσεων έργου σε Δημόσιες 
Επιχειρήσεις και Οργανισμούς (Δ.Ε.Κ.Ο.) μετέχει στην 
Επιτροπή, χωρίς δικαίωμα ψήφου, και ο Υπουργός 
Εθνικής Οικονομίας. Η έγκριση χορηγείται με ομόφωνη α¬ 
πόφαση των μετά ψήφου μελών της Επιτροπής. 

2. Αν δεν επιτευχθεί ομοφωνία της Επιτροπής, η σχετι¬ 
κή πράξη της, στην οποία εκτίθενται όλες οι γνώμες που 
διατυπώθηκαν, διαβιβάζεται από το Γ ενικό Γ ραμματέα 
του Υπουργικού Συμβουλίου στον Πρωθυπουργό. Στην 
περίπτωση αυτή το σχετικό αίτημα κρίνεται, κατά την ε¬ 
κτίμηση του Πρωθυπουργού, είτε με απόφασή του είτε με 
πράξη του Υπουργικού Συμβουλίου. 

3. Οιπροτάσεις γιατους κατά το άρθρο 1 τηςπαρούσας 
διορισμούς, πλήρωση θέσεων, προσλήψεις ή συμβάσεις 
έργου, με όλα τα κατά την παράγραφο 5 του παρόντος 
άρθρου δικαιολογητικά, υποβάλλονται δια του αρμοδίου 
Υπουργού προς τη Γενιή Γραμματεία του Υπουργικού 
Συμβουλίου και προς το Υπουργείο Εσωτερικών, 
Δημόσιας Διοίκησης και Αποκέντρωσης. Στις προαναφε- 
ρόμενες προτάσεις των αρμόδιων Υπουργών επισυνά¬ 
πτεται εισήγηση του Γενικού Γραμματέα του οικείου 
Υπουργείου προς τον Υπουργό, στην οποία πρέπει να αι¬ 
τιολογούνται πλήρως οι αιτούντες εγκρίσεις ως προς την 
ύπαρξη πραγματικών αναγκών της Υπηρεσίας ή του φο¬ 
ρέα, για την κάλυψη των οποίων προορίζονται. Η Γενική 
Γραμματεία του Υπουργικού Συμβουλίου επεξεργάζεται 
με την συνδρομή των αρμόδιων υπηρεσιών του 
Υπουργείου Εσωτερικών, Δημόσιας Διοίκησης και 
Αποκέντρωσης και του Υπουργείου Οικονομικών τα σχε¬ 
τικά αιτήματα και στοιχεία, εισηγείται στην Επιτροπή και 
καταρτίζει την τελική πράξη. 

4. Ειδικώςτα αιτήματα των Ο.Τ.Α. πρώτου και δεύτερου 
βαθμού συγκεντρώνονται από το Γενικό Γραμματέα της 
οικείας Περιφέρειας και υποβάλλονται από αυτόν στον 
Υπουργό Εσωτερικών, Δημόσιας Διοίκησης και 
Αποκέντρωσης με την κατά την προηγούμενη παράγρα¬ 
φο εισήγηση για την αιτιολόγηση των αναγκών της υπη¬ 
ρεσίας. 

5. Τα υποβαλλόμενα αιτήματα πρέπει να είναι πλήρως 
τεκμηριωμένα όσον αφορά τις υπηρεσιακές ανάγκες, την 
κατηγορία, τον κλάδο ή την ειδικότητα του προσωπικού 
που πρόκειται να προσληφθεί, τη σχέση εργασίας, τις συ¬ 
γκεκριμένες διατάξεις που παρέχουν δυνατότητα πρό¬ 
σληψης ή διορισμού και να συνοδεύονται από στοιχεία 
σχετικά με τον άριθμό του προβλεπόμενου τακτικού προ¬ 
σωπικού, κατά κλάδο ή ειδικότητα, και του προσωπικού 
που υπηρετεί κατά το χρόνο υποβολής του αιτήματος, τον 
αριθμό των κενών θέσεων, τον αριθμό των προσλήψεων 
προσωπικού, των επαναπροσλήψεων προσωπικού σύμ¬ 
φωνα με τις διατάξεις του Ν. 2190/1994 ή άλλες διατάξεις, 
τωνπροσλήψεων ατόμων με ειδικές ανάγκες, σύμφωνα με 
τις διατάξειςτου Ν. 1648/1986, και των μετατάξεων από ή 
στον φορέα που έγιναν κατά την προηγούμενη τριετία, χω¬ 
ριστά για κάθε έτος, γιατην κάλυψη αναγκών ανάλογων με 
εκείνες του αιτήματος, καθώς και των αποχωρήσεων από 
την υπηρεσία κατά το ίδιο χρονικό διάστημα. Θα πρέπει α¬ 
κόμη να αναφέρεται σε ποιό ποσό ανέρχονται οι δαπάνες 
για την πληρωμή του υπό πρόσληψη ή διορισμό προσωπι¬ 
κού για το τρέχον και τα επόμενα οικονομικά έτη και αν για 
το σκοπό αυτό έχουν εγγράφει πιστώσεις στον προϋπο¬ 
λογισμό του φορέα ή άλλου φορέα, στο πρόγραμμα 

Δημοσίων Επενδύσεων, στον προϋπολογισμό Ειδικού 
Λογαριασμού, στο πρόγραμμα εκτέλεσης έργων χρημα¬ 
τοδοτούμενων από Διεθνείς Οργανισμούς ή την 
Ευρωπαϊκή Ένωση κ.τ.λ. ή θα καλυφθούν από τους ίδιους 
πόρους, από χορηγήσεις ΟΓΊΑΓΊ (ΛΟΤΤΟ, ΠΡΟΤΟ, 
ΠΡΟΓΊΟ, κ.λ.π.) ή από άλλους πόρους. Εφόσον οι σχετικές 
δαπάνες καλύπτονται από τον Κρατικό Προϋπολογισμό, 
το αίτημα απαιτείται να συνοδεύεται από βεβαίωση του 
Γενικού Λογιστηρίου του Κράτους, από την οποία να προ¬ 
κύπτει η εγγραφή των αναγκαίων πιστώσεων. 

6. Ειδικώς η έγκριση των αιτημάτων των επιχειρήσεων 
των Ο.ΤΑ που αναφέρονται στην παράγραφο 3 του άρ¬ 
θρου 1 του Ν. 2527/1997 παρέχεται από το Γενικό 
Γραμματέα της οικείας Περιφέρειας στον οποίο απο- 
στέλλονται τα σχετικά αιτήματα. Η κατά την παράγραφο 
3 του παρόντος άρθρου εισήγηση για την αιτιολόγηση 
των αναγκών της υπηρεσίας γίνεται από τον Ο.Τ.Α. στον 
οποίο ανήκε η επιχείρηση. 

7. Μετά την έκδοσή τους οι εγκριτικές πράξεις της κατά 
την παράγραφο 1 του παρόντος άρθρου Επιτροπής, του 
Πρωθυπουργού ή του Υπουργικού Συμβουλίου αποστέλ- 
λονται από τη Γενική Γραμματεία του Υπουργικού 
Συμβουλίου στον αρμόδιο Υπουργό, ο οποίος μεριμνά για 
τη διαβίβασή τους στους φορείς που έχουν υποβάλλει το 
σχετικό αίτημα, και κοινοποιούνται στους Υπουργούς της 
παραγράφου 1 καιτοΑ.ΣΈ.Π. Στις περιπτώσεις έγκρισης 
από το Γενικό Γραμματέα της Περιφέρειας, σύμφωνα με 
την προηγούμενη παράγραφο, η απόφαση αποστέλλεται 
από τον ίδιο στον ενδιαφερόμενο φορέα και κοινοποιείται 
στους Υπουργούς της παραγράφου 1 και το Α.Σ.Ε.Π. 

8. Οι πράξεις εκτελούνται αποκλειστικά από τα αρμόδια 
κατά τις κοινές διατάξεις όργανα, με την κατά περίπτωση 
σύμπραξη του Υπουργείου Εσωτερικών, Δημόσιας 
Διοίκησης και Αποκέντρωσης σύμφωνα με τις διατάξεις 
του Ν. 2190/1994, όπως ισχύει, και τυχόν άλλες ειδικές 
διατάξεις. 

Άρθρο 3 

Εξαιρέσεις από την αναστολή 

Από την κατά την παρούσα πράξη αναστολή των διορι¬ 
σμών και προσλήψεων και τη διαδικασία έγκρισης εξαι¬ 
ρούνται μόνο: 

α) το προσωπικό της Προεδρίας της Δημοκρατίας και 
της Βουλής των Ελλήνων. 

β) οι δικαστικοί λειτουργοί, το κύριο προσωπικό του 
Νομικού Συμβουλίου του Κράτους και οι ιατροδικαστές. 

γ) το προσωπικό του άρθρου 16 παρ. 6 του 
Συντάγματος. 

δ) οι συμβολαιογράφοι και δικηγόροι για το διορισμό 
στους οικείους Συλλόγους για την άσκηση του επαγγέλ¬ 
ματος τους καθώς και οι άμισθοι υποθηκοφύλακες και οι 
άμισθοι δικαστικοί επιμελητές, όπως και το προσωπικό 
των άμισθων υποθηκοφυλακείων. 

ε) οι ειδικοί σύμβουλοι - ειδικοί συνεργάτες και μετα¬ 
κλητοί υπάλληλοι, οι θέσεις των οποίων προβλέπονται α¬ 
πό τις κείμενες διατάξεις, καθώς και το προσωπικό που α- 
ναφέρεται στην παρ. 1 του άρθρου 22 του Ν. 2190/1994. 

στ) οι δημοσιογράφοι στα γραφεία Τύπου των 
Υπουργείων που προβλέπονται από το άρθρο 67 του Ν. 
1943/1991 (ΦΕΚδΟΑ'). 

ζ) οι υπάλληλοι που διορίζονται σε μόνιμες θέσεις, σύμ¬ 
φωνα με τις διατάξεις του άρθρου 91 του Ν. 1943/1991, σε 
συνδυασμό με την παρ. 5 του άρθρου 32 του Ν. 
2190/1994. 


η) οι Γραμματείς Κοινοτήτων που διορίζονται σε μονα¬ 
δικές οργανικές θέσεις καθώς και το προσωπικό των πρω¬ 
τοβάθμιων Ο.Τ.Α. για τις υπηρεσίες ανταποδοτικού χαρα¬ 
κτήρα, σύμφωνα με τις διατάξεις του άρθρου 18 παρ. 8 
του Ν. 2539/1997 (ΦΕΚ224 Α') και του άρθρου 9 παρ. 12 
του Ν. 2623/1998 (ΦΕΚ 139 Α'). 

θ) η ανάθεση έργου για διερμηνεία σε συνέδρια, ημερί¬ 
δες, επιτροπές, συζητήσεις με εκπροσώπους ξένων χω- 
ρώνή οργανισμώνήτης Ευρωπαϊκής Ένωσης και γενικώς 
σε κάθε περίπτωση που απαιτείται διερμηνεία καθώς και 
οι συμβάσεις εργασίας ορισμένου χρόνου έργου ή ωριαί¬ 
ας αποζημίωσης του διδακτικού προσωπικού του Εθνικού 
Κέντρου Δημόσιας Διοίκησης και των Μονάδων 
Εκπαίδευσης ή Σχολών Επιμόρφωσης των Υπουργείων 
και των Νομικών Προσώπων Δημοσίου Δικαίου. 

ι) οι ερευνητές, το τεχνικό προσωπικό και τα μονομελή 
όργανα της διοίκησης των Ερευνητικών Ιδρυμάτων και 
της Ελληνικής Επιτροπής Ατομικής Ενέργειας, οι συμβά¬ 
σεις ανάθεσης έργου, για τις ανάγκες ερευνητικών προ¬ 
γραμμάτων, από τα Ιδρύματα αυτά, καθώς και το επιστη¬ 
μονικό προσωπικό που απασχολείται σε ερευνητικά έργα 
ή προγράμματα, τα οποία χρηματοδοτούνται μέσω των 
Ειδικών Λογαρισμών των ΑΕΙ και ΤΕΙ. 

ια) οι διοριζόμενοι ή προσλαμβανόμενοι σε εκτέλεση δι¬ 
καστικών αποφάσεων, καθώς καιτο επαναπροσλαμβανό¬ 
μενο προσωπικό σύμφωνα με τις διατάξεις του Ν. 
2190/1994. 

ιβ) το προσωπικό ειδικών κατηγοριών, εφόσον ο διορι¬ 
σμός ή αναδιορισμός ή η πρόσληψη ή επαναπρόσληψή 
του επιβάλλεται από ρητή διάταξη νόμου χωρίς να κατα- 
λείπεται στάδιο διακριτικής εκτίμησης στις αρμόδιες διοι¬ 
κητικές αρχές και 

ιγ) οι γιατροί, υπόχρεοι υπηρεσίας υπαίθρου (Ν.Δ. 
67/1968, ΦΕΚ 303 Α'), οι ειδικευόμενοι γιατροί (Ν.Δ. 
123/1975, άρθρο 1, ΦΕΚ 172 Α', και Ν. 1397/1983, άρθρο 
38, ΦΕΚ 143 Α') που προσλαμβάνονται σε θέσεις ισάριθ¬ 
μες με εκείνες που κενώνονται με την αποχώρηση για¬ 
τρών αντίστοιχων κατηγοριών και οι υπόχρεοι ετήσιας υ¬ 
πηρεσίας Κτηνίατροι, Γεωπόνοι και πτυχιούχοι Σχολών 
που προβέπονται για τον κλάδο ΠΕ4 Ιχθυολόγων (Ν. 
2538/1997, άρθρο 4 και 4α, ΦΕΚ 242 Α'). 

ιδ) οι συμβάσεις έργου διάρκειας έως ενός έτους του 
πάσηςφύσεως καλλιτεχνικού προσωπικού της Ε.Ρ.Τ. Α.Ε. 
καθώς και η απασχόληση καλλιτεχνικού, τεχνικού και ερ- 
γατοτεχνικού προσωπικού με σύμβαση εργασίας ορισμέ¬ 
νου χρόνου ή έργου σε κρατικά θέατρα και ορχήστρες τη 
Λυρική Σκηνή καθώς και στο «Ελληνικό Φεστιβάλ Α.Ε.» για 
συγκεκριμένες παραστάσεις ή άλλες καλλιτεχνικές εκδη¬ 
λώσεις, σύμφωνα με εγκεκριμένο πρόγραμμα. 

ιε) το προσωπικό των Τραπεζών του δημόσιου τομέα, 
δημοσίων επιχειρήσεων και οργανισμών και των θυγατρι¬ 
κών τους εταιρειών, των οποίων οι μετοχές έχουν εισα- 
χθεί στο Χρηματιστήριο. 

ιστ) το προσωπικό των εταιρειών του Δημοσίου ή άλλων 
φορέων του δημοσίου τομέα που εκτελούν οι ίδιες έργα 
εθνικής ή περιφερειακής κλίμακας τα οποία χρηματοδο¬ 
τούνται κατά 50% τουλάχιστον από πόρους της 
Ευρωπαϊκής Ένωσης. 

ιζ) το προσωπικό που έχει εξαρεεθί από την εφαρμογή 
της Πράξης Υπουργικού Συμβουλίου 236/1994 (ΦΕΚ 115 
Α') με ειδική διάταξη νόμου. 

Άρθρο 4 

Μεταβατικές διατάξεις 

Οι διαδικασίες πρόσληψης και διορισμού προσωπικού 
με βάση αποφάσεις, που εκδόθηκαν σύμφωνα με την 
ΠΎ.Σ. 236/1994, συνεχίζονται. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



